27/02/2019 | Administración LocalMunicipal
Carballo
Bases para lixtases de monitores socorristas área deportes

Primeiro.- Resultado do proceso selectivo para a contratación, en réxime laboral temporal de 2 monitores-socorristas. (SLT 02/2014), o Tribunal de Selección, na súa acta núm.2 de 07/05/2014 (Base 8ª da convocatoria) propuxo unha lista para cubrir interinidades e contratacións laborais temporais desta mesma categoría. Por Resolucion da Alcaldía do 15 xaneiro de 2015 aprobouse unha lista de substitución de monitores/as de natacion-socorrista e actividades físicas deportivas para as instalacións deportivas municipais Tras sucesivos chamamentos aos integrantes desta lista para cubrir interinidades e/ou contratacións laborais temporais, ésta esgotouse, non quedando efectivos dispoñibles neste momento. Segundo.- O Servizo de Fomento e Programas Deportivos da Área de Deportes do Concello de Carballo achega informe no que expón as necesidades de cobertura temporal para desempeñar as tarefas de monitor/a socorrista sendo preciso a confección dunha nova listaxe para cubrir interinidades ou contratacións laborais temporais. Á vista de todo o anterior, e das necesidades de reforzar o persoal que desempeña as funcións de monitor/a de natación-socorrista nas instalacións deportivas, en uso das atribucións que confire á alcaldía o art.21 do artigo 21 da Lei 7/1985 de 2 de abril, reguladora das Bases de Réxime Local, RESOLVO: Primeiro.- Aprobar as seguintes bases e a regulación do procedemento para a confección dunha lista de substitucións de monitores/as de natación-socorrista na área de deportes do concello de Carballo, de acordo coas necesidades do servizo. O texto das Bases é o transcrito como Anexo ao final da presente Resolución. Segundo.- Convocar o proceso de selección de persoal citado nestas bases e ordenar a súa publicación no Boletín Oficial da Provincia, na prensa e no Taboleiro de Anuncios do Concello. O prazo de presentación de instancias é de dez días naturais contados a partir do seguinte ao da publicación do anuncio da convocatoria no Boletín Oficial da Provincia. O obxecto desta convocatoria é a regulación do procedemento para a confección dunha lista de persoal para substitucións de monitores/as-socorristas para atender as necesidades do servizo e con destino á prestación axeitada dos servizos de competencia municipal prestados dende a área de deportes do concello de Carballo. O procedemento de selección que se sinala nestas bases axustarase ao disposto no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015, de 29 de abril, do emprego público de Galicia, e demais disposicións de pertinente aplicación. Unha vez constituída a lista de substitucións, a súa pertenza non supoñerá, baixo ningún concepto, a existencia de relación xurídica algunha entre o/a aspirante e o Concello de carballo, ata que non sexa chamado/a para ocupar un posto de traballo e formalícese a relación contractual de duración determinada. A constitución desta Bolsa de Traballo para a contratación laboral de Socorristas e Monitores/as de Natación para prestar os seus servizos na Piscina Municipal extingue as anteriores LISTAS que actualmente existan da mesma categoría ou denominación. Chegado o caso de necesidade de substitucións, formalizaráselle o contrato, ou, no seu caso, nomeamento baixo algunha das modalidades contractuais previstas Estatuto dos Traballadores e no Real Decreto 2720/1998, de 18 de decembro. Para tomar parte no proceso selectivo os/as participantes deberán reunir os seguintes requisitos: a) Nacionalidade. Ter a nacionalidade española ou ser nacional dun Estado membro da Unión Europea, nos termos previstos no artigo 57 da Lei 7/2007, de 12 de abril, do Estatuto do Empregado Público. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 16 anos e non exceder da idade máxima de xubilación forzosa. c) Capacidade funcional: Posuír as capacidades e aptitudes físicas e psíquicas que sexan necesarias para o desempe­ño das correspondentes funcións ou tarefas que son obxecto do presente contrato. d) Habilitación: Non ter sido despedido/a mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servicio das Administracións Públicas. f) Estar inscrito/a na sección de socorristas en instalacións acuáticas do Rexistro Profesional de Socorristas Acuáticos da Comunidade Autónoma de Galicia, de conformidade có Decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia (DOG nº 67 de 09/04/2012). Os/as aspirantes seleccionados/as deberán manter vixente durante toda a duración do contrato de traballo que se formalice esta condición. g) Titulación: Estar en posesión dalgunha das seguintes titulacións: Título Oficial de Técnico Deportivo de Grado Medio, Primeiro Nivel ou algunha titulación superior (Técnico Deportivo de Grado Medio Segundo Nive; Técnico Deportivo Grado Superior; Grado Educación Primaria Mención Educación Física, Grado Ciencias Actividade Física e o Deporte, ou equivalentes). Este requisito deberá acreditarse mediante documento oficial expedido polo organismo competente, ou en condicións de obtelo na data en que remate o prazo de presentación de instancias, ou outros superiores. No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da Credencial que acredite a súa homologación. Tódolos requisitos esixidos nestas Bases deberanse cumprir polos aspirantes na data en que remate o prazo de presentación de instancias, e mantelos ata o momento da formalización do contrato.4.1.- As solicitudes para tomar parte neste proceso selectivo faranse mediante instancia dirixida ó señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello en horas de oficina durante o prazo de dez días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se publicará no Taboleiro de Anuncios da Casa do Concello e na prensa. Poderán así mesmo remitirse na forma determinada no artigo 38.4 da Lei 30/1992, do 26 de novembro, de réxime xurídico das administracións públicas e procedemento administrativo común; neste caso, os/as concursantes deberán comunicalo mediante telefax (981 702858) ou e-mail (xestiondepersoal@carballo. gal) durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.4.2.- Nas respectivas instancias, os aspirantes farán constar que reúnen todos e cada un dos requisitos establecidos na base 3º destas Bases, e acompañarán inescusablemente a seguinte documentación.4.2. a) Fotocopia do DNI ou documento identificativo.4.2. b) Acreditación da inscrición na sección de socorristas en instalacións acuáticas do Rexistro Profesional de Socorristas Acuáticos da Comunidade Autónoma de Galicia.4.2. c) Acreditación da titulación esixida para presentarse ao proceso conforme ao disposto na base terceira, desta convocatoria, segundo a categoría á que optan.4.2. d) Unha relación dos méritos que aleguen para a súa avaliación no concurso, que se acompañará da documentación que se acompañará da documentación orixinal (ou fotocopias autentificadas) acreditativa destes, pois non se terán en conta nin serán avaliados aqueles méritos que non estean acreditados na forma indicada.4.2. e).- Xustificante acreditativo de ter ingresado na Tesourería Municipal a cantidade de dezoito euros (18,00 €) en concepto de dereitos de exame. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso nalgunha das seguintes contas municipais (cos datos persoais do/a aspirante e praza á que opta), números de conta NovaGalicia Banco 2080-0019-50-3110000019 e número 2080-5171-53-3110000013 A ausencia da tasa, dentro do prazo de presentación de instancias, determinará a exclusión do/a aspirante. En ningún caso a presentación e pago da taxa por dereitos de exame suporá a substitución do trámite de presentación da instancia.4.3.- Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.4.4.- Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.5.1.- Rematado o prazo de presentación de instancias, o Alcalde dictará resolución no prazo máximo de dez días naturais declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, así como os omitidos/as, dispoñen dun prazo de cinco días, contado a partir do seguinte ao da publicación da antedita resolución no Taboleiro de Anuncios do Concello, para presentar as reclamacións oportunas ou emendas de defectos, nos termos do art.71 da Lei 30/92.5.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora de valoración da fase de concurso o, así como a composición do tribunal cualificador. Así mesmo, e sempre que sexa posible, a citada resolución publicarase, a título informativo e complementario, na web municipal.5.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación.5.4.- De non existir aspirantes excluídos/as, o Alcalde elevará a definitiva O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade có artigo 55.2 c) e d) e art.60 do RD Lexislativo 5/2015, que aproba o Texto Refundido do Estatuto Básico do Empregado público (TREBEP), e na súa composición tenderase a paridade entre home e muller. Todos/as os/as vogais deberán contar con titulación igual ou superior á esixida para a contratación dos traballadores. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 23 da Lei 40/2015, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co disposto nos artigos 23 e 24 da mencionada lei. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servicio.7.1.- A selección dos aspirantes efectuarase polo sistema de concurso, que consistirá na comprobación, avaliación e cuali­ficación dos méritos alegados e xustificados polos/as aspirantes.7.2.- Os méritos valoraranse con referencia á data na que remate o prazo de presentación de instancias e acreditaranse documentalmente xunto coa solicitude de participación coa presentación dos documentos xustificativos daqueles 7.3.- Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admiti­dos/as ou excluídos/as.7.4.- Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo.7.5.- Ningún mérito poderá ser puntuado en máis dun apartado.7.6.- Baremo a aplicar para a valoración de méritos: A puntuación máxima acumulada neste apartado no poderá superar os 20 puntos. · Polos servizos prestados en praza ou posto de traballo en administracións públicas con funcións similares ás que ten encomendada o posto: 0,20 puntos por mes. · Polos servizos prestados en praza ou posto de traballo en empresas privadas ou en entidades privadas sen ánimo de lucro con funcións similares ás que ten encomendada o posto, segundo o seguinte detalle: 0,10 puntos por mes. · Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. · Ós efectos de valorar a experiencia laboral interprétanse como similares aqueles nos que se desempeñase como mínimo algunha das seguintes funcións descritas na ficha descritiva do posto de traballo de Monitor-Socorrista da RPT do Concello de Carballo: “Encargarse do desenvolvemento e realización de diferentes actividades de índole deportiva. impartir as clases…” e “responsabilizarse dos primeiros auxilios a impartir.”. A experiencia profesional acreditase de acordo co seguinte detalle: a) Traballadores asalariados ou por conta allea: Será necesario presentar informe de vida laboral expedido pola Ad­ministración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional (con indicación da disciplina musical) e o tempo traballado. b) Traballadores autónomos ou por conta propia: Informe de vida laboral expedido pola Administración da Seguridade Social no que se especifiquen os períodos de alta na Seguridade Social no réxime especial correspondente e descrición da actividade desenvolvida. Así mesmo, xustificarase o traballo efectivo no período de alta na Seguridade Social coa presen­tación de facturas, libros de contas ou calquera outro medio válido en dereito. A puntuación máxima acumulada neste apartado no poderá superar os 15 puntos. - Grado Ciencias Actividade Física e o Deporte ou equivalente: 10,00 puntos. - Grado Educación Primaria Mención Educación Física ou equivalente: 5,00 puntos. - Técnico Deportivo Grado Superior: 3 puntos por titulación. - Técnico Deportivo Grado Medio Segundo Nivel: 1,5 puntos por titulación. - Técnico Deportivo Grado Medio Primiro Nivel: 0,75 puntos por titulación. Para as titulacións de técnico deportivo da mesma especialidade será valorada únicamente a de maior nivel. Este requisito deberá acreditarse mediante documento oficial expedido polo organismo competente ou copia autentificada do mesmo.7.6-C) Formación especifica: cursos de formación e perfeccionamento. A puntuación máxima acumulada neste apartado no poderá superar os 9 puntos. Pola participación, como asistente ou docente, en cursos de formación e perfeccionamento organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, federacións deportivas recoñecidas oficialmente, relacionados coas funcións do posto, computándose 0,10 puntos por cada 30 horas formativas. Os méritos alegados polos/as aspirantes deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar con suficiente claridade o seu contido básico. No suposto de non acreditarse a duración dos cursos, éstes non se valorarán. En ningún caso serán valorados por este apartado aqueles “cursos” cuxa finalidade sexa a obtención dun título académico. En caso de ter recibido varios cursos sobre a mesma materia serán excluídos os da duración inferior, ou no seu caso, e de ser máis favorable para o aspirante, aquel que outorgara unha puntuación inferior. Polo coñecemento acreditado do idioma galego, computándose unicamente o grao superior alegado, e concedéndose validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria. · Celga 1:. 0,25 puntos · Celga 2:. 0,50 puntos · Celga 3 ou Grao de iniciación. 0,75 puntos · Celga 4 ou Grao de perfeccionamento. 1,00 puntos Os méritos alegados neste apartado xustificaranse con copia compulsada do título que se presente para a súa valoración nesta fase. A cualificación final virá determinada pola suma das puntuacións obtidas en cada un dos distintos apartados de méritos valorables. Concluída a cualificación do proceso de cualificación, o Tribunal publicará no taboleiro de anuncios do Concello o nome dos/as aspirantes por orde da puntuación total final, que serán os integrantes da lista de chamamentos para futuras contratacións/ nomeamentos. En caso de empate na puntuación final, e para determinar a orde de prelación na lista, dirimirase a favor daquel/a aspirante que obteña maior puntuación no apartado relativo a experiencia profesional, no seu defecto, e en caso de persistir o empate, polo apartado relativo a titulacións académicas, e en último caso, de pesistir o empate, polo apartado referente a formación específica. De conformidade coa a proposta feita polo Órgano de Selección, mediante Decreto da Alcaldía, aprobarase a Lista de substitucións para contratacións de monitores/as-socorristas, que se publicará no Taboleiro de Anuncios da corporación. O sistema de chamamento de compoñentes da listaxe para a súa contratación/ nomeamento terá carácter rotatorio. Chamarase por orde de puntuación aos aspirantes incluídos na listaxe. Os/as integrantes da listaxe non perderán a orde de prelación que en cada momento lles corresponda nestas ate que acaden doce meses de traballo, de tal xeito que se a contratación para a que son chamados/as ten unha duración inferior retornarán ao posto que novamente lles corresponda na listaxe. Cando un/ha compoñente da listaxe acade 12 meses de traballo permanecerá outros seis meses en expectativa de volver a ser chamado, coa finalidade de garantir o sistema rotativo e a igualdade de oportunidades para todos os alistados. O chamamento realizarase por medio que permita a constancia da recepción ao enderezo indicado polo aspirante na solicitude de admisión. Non obstante, nos supostos de urxencia para o adecuado funcionamento do servizo poderá realizar­se por teléfono, en cuxo caso o persoal funcionario que o efectúa deixará constancia nunha dilixencia do resultado daquel. A vixencia desta listaxe será ata que a Corporación a derrogue expresamente ou confeccione outra distinta e indique a derrogación da que se deriva destas bases. Causas de exclusión. Serán motivos de exclusión da listaxe de substitución, agás causa de forza maior ou causa debi­damente xustificada e apreciada polo órgano de contratación os seguintes: a) Non aceptación da contratación ofertada. b) Non resposta dentro do prazo fixado, trala realización da chamamento. c) Renuncia á continuidade no desempeño dun posto de traballo, unha vez que foi contratado/a. d) Separación do servizo por sanción disciplinaria e/ou por despido, agás que fose declarado nulo ou improcedente. Non obstante o disposto na parágrafo anterior respecto das causas de exclusión, aquela persoa que rexeite unha contratación ofertada, sempre e cando se conteste e xustifique en prazo, pasará ao último posto da listaxe de reserva.10.1.- O Concello de Carballo procederá ao chamamento do/a aspirante segundo o sistema de chamamento descrito na base novena. O/a aspirante que sexa obxecto de chamamento presentará na Secretaría Xeral do Concello, no prazo de tres días hábiles, os documentos que acrediten que cumpren todos e cada un dos requisitos esixidos na base 3ª desta convocatoria, no caso de que non foran xa presentados xunto coa solicitude para tomar parte neste proceso selectivo, así como a docu­mentación orixinal dos méritos que fosen alegados e valorados no concurso para o seu cotexo e compulsa coas fotocopias presentadas xunto coa solicitude de participación no proceso selectivo.10.2.- Se dentro do prazo indicado, salvo casos de forza maior, o/a aspirante chamado/a non presentara a súa do­cumentación ou non acreditara reunir os requisitos esixidos ou estar en posesión dos méritos alegados, non se poderá proceder á súa contratación, e quedarán anuladas todas as súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo.10.3.- Así mesmo, de conformidade coa Lei Orgánica de Protección Xurídica do menor a persoa que sexa obxecto de chamamento deberá acreditar o cumprimento do requisito á que se refire a base segunda, letra d) de non ter sido condenado/a por sentenza firme por algún delito contra a liberdade e indemnidade sexual mediante certificación negativa do Rexistro Central de Delincuentes sexuais, ou, no seu defecto, autorizar ao concello de Carballo para que realice os trámites precisos a través da Plataforma de Intermediación de Datos do Ministerio de Facenda e Administracións Públicas para obter a dita certificación no seu nome.10.4.- A formalización do contrato terá lugar dentro do prazo de cinco días naturais, a contar dende a data de notifica­ción do acordo de contratación. Previamente á sinatura do contrato o/a aspirante contratado/a deberá subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalice o contrato e non se incorpore ao posto de traballo, o/a aspirante non terá dereito a percep­ción económica de ningunha clase.10.5.- A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, quedando sometida a un período de proba, co alcance previsto no artigo 14 do Estatuto dos Traballadores, e estará suxeita á lexislación laboral pertinente. Agás a convocatoria, que se publicará segundo se establece na base 4ª, a publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as con­vocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. Ley Orgánica 3/2018, de 5 de diciembre, de Protección de Datos Personales y garantía de los derechos digitales, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo Primeira.- Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Sen prexuízo do caracter administrativo dos actos que integran o procedemento da selección fiscalizables ante a xurisdición contencioso-administrativo, o réxime xurídico dos contratos será a da lexislación laboral, correspondendo aos xulgados do social o coñecemento das cuestións que se deriven do incumprimento dos mesmos Cuarta.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. “Todo iso sen prexuízo do que poida exercitar calquera outro que considere procedente.» Carballo 22 de febreiro de 2019 O Alcalde Evencio Ferrero Rodríguez